2014ના અંતમાં ઓસ્ટ્રેલિયા સામેની ટેસ્ટ સીરીઝ વખતે મહેન્દ્ર સિંહ ધોનીએ ટેસ્ટ ક્રિકેટમાંથી નિવૃત્તિ લઈને ક્રિકેટ જગતમાં બધા સ્તબ્ધ કરી દીધા. તેના રિટાયર્મેન્ટથી કરોડો ચાહકોને મોટો આંચકો લાગ્યો હતો. ધોનીની ટેસ્ટ ક્રિકેટમાંથી સન્યાસ લેવાની ઘટનાને આજે પણ ભારતીય ક્રિકેટના સૌથી મોટા રહસ્ય તરીકે જોવામાં આવે છે. ધોનીએ 90 ટેસ્ટ મેચમાં લગભગ પાંચ હજાર રન બનાવ્યા. આમાંથી મોટાભાગની મેચોમાં તેણે ભારતની કેપ્ટનશિપ કરી હતી અને ખૂબ જ સફળ પણ રહ્યો હતો.